Diari Oficial de la Generalitat Valenciana


Sumari del DOGV 1547, del 21-05-1991 (1991/821194)

DECRET 65/1991, de 15 d'abril, del Consell de la Generalitat Valenciana, pel qual s'aprova el reglament orgànic i funcional de la Conselleria d'Obres Públiques, Urbanisme i Transports.
----------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1991/04/15/65/dof/vci/html**

### Dades del document

Número de DOGV
:   1547

Data del DOGV
:   21-05-1991

Secció del DOGV
:   DISPOSICIONS GENERALS

Número del document
:   1991/821194


Data del document
:   15-04-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 65/1991, de 15 d'abril, del Consell de la Generalitat Valenciana, pel qual s'aprova el reglament orgànic i funcional de la Conselleria d'Obres Públiques, Urbanisme i Transports.  
Pel Decret 158/1987, del 21 de setembre, de Consell de la Generalitat Valenciana, s'aprovà el reglament orgànic i funcional de la Conselleria d'Obres Públiques, Urbanisme i Transports i es van derogar, en conseqüència, tots els textos anteriors que s'oposaven a aquest.  
Posteriorment es produïren diverses modificacions del reglament, en relació amb els ajustaments de competències i altres desplegaments institucionals de la conselleria, per tal d'adaptar les unitats administratives als serveis que es presten i que foren plasmades en els Decrets del Consell de la Generalitat Valenciana: 67/1988, de 9 de maig, 10/1989, de 13 de febrer, 86/1989, de 12 de juny, 150/1989, de 16 d?octubre, i 57/1990, de 26 de març.  
Aquesta dispersió de normes justifica la promulgació d'un únic text refós pel qual es substitueixen els decrets citats i es clarifica així la normativa aplicable, cosa que redundarà en un considerable benefici, tant per a l'administració com per al ciutadà.  
Si el principi de seguretat jurídica proclamat per l'article 9.3 de la Constitució propicia la refosa de normes per tal de garantir el coneixement de la legalitat vigent, no hi cap dubte que alhora constitueix un pressupòsit necessari perquè l'organització i el funcionament administratiu siguen coneguts pel ciutadà per tal d?aconseguir una administració més comprensible i receptiva.  
Al seu torn, els imperatius d'eficàcia, eficiència i racionalitat en l'actuació administrativa exigeixen l'adaptació dels dispositius organitzatius que hi ha als nous serveis que demana la societat. Per això, aquest text, al mateix temps que reuneix tota la legislació dispersa sobre la matèria, millorant la seua sistemàtica i clarificant els seus preceptes, refon i actualitza funcions dels diferents òrgans.  
Sense perjudici del caràcter del text refós d'aquest decret i com a conseqüència de la recent entrada en vigor de la Llei de Carreteres de la Comunitat Valenciana es crea en la Direcció General d'Obres Públiques el Servei de Seguretat Vial. Així mateix, a la Direcció General de Transports se la dota d'un nou servei la funció del qual és la de dirigir i coordinar les juntes arbitrals del transport de la Comunitat Valenciana, creades pel Decret 46/1991, del 20 de març, del Consell de la Generalitat Valenciana.  
La supressió de les cambres oficials de la propietat urbana aconsella que les funcions d?assessorament jurídic sobre temes d'habitatge siguen exercides pels serveis territorials d?arquitectura i habitatge, per tal de facilitar aquesta informació a tots els ciutadans independentment que siguen o no propietaris, segons que disposa el Decret 16/1991, del 21 de gener, del Consell de la Generalitat Valenciana.  
Per tot això, en compliment del que disposen els articles 35.f), 40 i 70 de la Llei de la Generalitat Valenciana 5/1983, del 30 de desembre, de Govern Valencià, a proposta del Conseller d'Obres Públiques, Urbanisme i Transports, i amb la deliberació prèvia del Govern Valencià en la reunió del dia 15 d'abril de 1991,  
DECRETE:  
TITOL I  
Dels òrgans de la conselleria  
Article 1  
La Conselleria d'Obres Públiques, Urbanisme i Transports, màxim òrgan responsable del Govern Valencià en matèria d'obres públiques, urbanisme i ordenació del territori, transports, i arquitectura i habitatge, s'organitza per a l'exercici de les competències que legalment té atribuïdes de la manera que disposa aquest decret.  
Article 2  
1. L?organització de la Conselleria d'Obres Públiques, Urbanisme i Transports, sota la superior direcció del conseller, s'estructura en dos nivells: directiu í administratiu.  
2. Per raó del territori i els àmbits de competència, l'organització de la conselleria s?estructura en serveis centrals i en serveis perifèrics o territorials.  
Article 3  
1. En el nivell directiu estan integrades les unitats següents:  
- La Secretaria General.  
- Les direccions generals.  
2. Les direccions generals que integren la Conselleria d'Obres Públiques, Urbanisme i Transports són les següents:  
- Obres Públiques.  
- Urbanisme i Ordenació Territorial.  
- Transports.  
- Arquitectura i Habitatge,  
Article 4  
En cas d'absència, vacant o malaltia, el conseller serà substituït en les seues funcions pels òrgans del nivell directiu esmentats en l'article 3 i en l'ordre que estableix el citat precepte, tret que el conseller decidesca explícitament en un altre sentit, i sense perjudici de les facultats de delegació previstes en l'article 68 de la Llei de la Generalitat Valenciana 5/1983, de 30 de desembre, de Govern Valencià.  
Article 5  
1. El nivell administratiu de la Conselleria d'Obres Públiques, Urbanisme i Transports està integrat per la resta de les unitats, sota la dependència de la Secretaria General, les direccions generals, o directament del conseller.  
2. La Secretaria General Administrativa, amb la màxima jerarquia del nivell administratiu, atendrà tots els serveis generals de la conselleria sota la dependència de la Secretaria General.  
Article 6  
1. Les comissions territorials d'urbanisme, la Junta Superior de Transports, les juntes arbitrals del transport, els patronats provincials per a la millora del medi rural, el Consell Assessor i les comissions territorials d'arquitectura i habitatge de la Generalitat Valenciana són òrgans col·legiats integrats t la Conselleria d'Obres Públiques, Urbanisme i Transports, que continuaran regulant-se per la seua normativa específica mentre no resulte modificada per' aquest reglament.  
2. L?Institut Valencià de l'Habitatge, SA, empresa de la Generalitat Valenciana i l'organisme autònom de caràcter administratiu Gerència de Ports de la Generalitat Valenciana es regiran per la seua normativa específica.  
3. Ferrocarrils de la Generalitat Valenciana, ens de dret públic, es regeix per la seua normativa específica i es relaciona amb el Govern Valencià a través de la Conselleria d'Obres Públiques, Urbanisme i Transports.  
TITOL II De l'estructura i funcions dels òrgans directius i els serveis centrals de la conselleria  
CAPITOL I Del conseller  
SECCIO PRIMERA  
De les funcions del conseller  
Article 7  
El conseller és l'autoritat superior de la conselleria. Té totes les competències inherents al seu càrrec i, en particular, les funcions següents:  
1. Proposar al Govern Valencià el nomenament i la separació dels alts càrrecs del departament.  
2. Preparar i presentar al Govern Valencià els avantprojectes de llei, propostes d'acord i projectes de decret relatius a les qüestions pròpies del departament, i ratificar aquests últims una vegada aprovats.  
3. Formular motivadament l'avantprojecte de pressupost de la Conselleria.  
4. Exercir la potestat reglamentària en les matèries pròpies de la conselleria, en forma d?ordres.  
5. Proposar al Govern Valencià, per a la seua aprovació, l'estructura i l'organització de la conselleria.  
6. Executar els acords del Govern Valencià en el marc de les seues competències.  
7. Resoldre en via administrativa els recursos que s'interposen contra resolucions de les direccions generals i òrgans col·legiats de la conselleria, tret de les excepcions que establesquen les lleis.  
8. Resoldre els conflictes d?atribucions que sorgesquen entre distints òrgans i autoritats de la conselleria.  
9. Exercir la direcció, iniciativa i inspecció de tots els serveis del departament i l'alta inspecció i altres funcions que li corresponguen sobre els organismes autònoms adscrits a aquest.  
10. Disposar les despeses pròpies dels serveis de la conselleria dins dels límits legals i pressupostaris i les propostes de pagaments corresponents.  
11. Exercir les facultats ordinàries en matèria de contractació administrativa i expropiacions, dins dels límits legals i pressupostaris.  
12. Aprovar els plans d?ordenament del litoral i les normes per a l'establiment dels serveis de temporada a les platges.  
13. Formular, si escau, la proposta de resolució al Govern Valencià per a l'atorgament de la corresponent concessió administrativa, segons que disposa la Llei 55/1969, de 26 d?abril, de Ports Esportius.  
14. Atorgar les concessions administratives per a les instal·lacions nàutiques en el domini públic marítim, d'acord amb el que estableix la Llei 22/1988, de 28 de juliol, sobre costes.  
15. Proposar al Govern Valencià o resoldre per ell mateix, si escau, el que calga per a l'adequat exercici de les funcions en matèria de col·legis professionals, traspassades mitjançant el Reial Decret 2089/1983, de 29 de juny, i assignades pel Decret del President de la Generalitat Valenciana 107/1983, de 15 de setembre.  
16. Presidir els òrgans col·legiats dependents de la conselleria.  
17. Exercir qualsevol altra facultat que li atribuesquen les lleis, els reglaments, el Govern Valencià o el President de la Generalitat Valenciana.  
SECCIO SEGONA  
De les unitats que depenen directament del conseller  
Article 8  
1. Per a assistir al conseller en l'elaboració i el seguiment del programa d'activitats de la conselleria hi haurà un consell de direcció presidit pel titular del departament i integrat pel secretari general, que ho serà també d'aquest òrgan, els directors generals i el Cap del Gabinet del Conseller. A les reunions d'aquest consell de direcció podran assistir els responsables de serveis i dependències que el conseller considere convenient.  
2. El Gabinet del Conseller és l'òrgan de suport, assessorament i assistència immediata al titular de la conselleria, del qual depèn directament. S?ocuparà també de les relacions institucionals de la conselleria.  
3. Així mateix, dependrà del conseller l'òrgan consultiu de la Conselleria d'Obres Públiques, Urbanisme i Transports, integrat per persones de rellevant prestigi en les àrees d'obres públiques, urbanisme i ordenació territorial, transports i arquitectura i habitatge, nomenades pel titular del departament, i al qual assistiran en relació amb els assumptes i les activitats que considere oportú sotmetre al seu parer.  
CAPITOL II  
De la Secretaria General  
SECCIO PRIMERA  
De les funcions del secretari general  
Article 9  
1. Correspon al secretari general exercir les funcions a què fan referència, amb caràcter general, els articles 74 i 75 de ja Llei 5/1983, de 30 de desembre, de Govern Valencià, i en particular:  
- Executar les ordres del conseller i exercitar les funcions que aquest li delegue.  
- Realitzar informes sobre els assumptes que el conseller haja de sotmetre al Govern Valencià o al President de la Generalitat Valenciana, i també sobre totes les disposicions te caràcter general que puguen emanar de la conselleria o afectar la seua estructura o funcionament.  
- Elaborar projectes o plans d?actuació i programes de necessitats, i també l'avantprojecte dels pressupostos de la conselleria.  
- Prestar assistència tècnica al conseller i als directors generals en tot el que siga necessari.  
- Informar al personal directiu de la conselleria sobre procedència legal i la viabilitat econòmica dels seus programes d'actuacions i establir els conductes necessaris per a mantenir informats tots els centres directius de les activitats la conselleria.  
- Proposar normes generals sobre adquisició de material i totes aquelles disposicions que afecten al funcionament dels serveis.  
- Proposar la millora i el perfeccionament dels serveis diferents centres de la conselleria i vetllar per les qüestions relatives a la seua organització i mètodes de treball, atenent principalment als seus costos i rendiment.  
- Dirigir i facilitar la formació d?estadístiques sobre les matèries de competència del Govern Valencià en allò que efecte a la conselleria, en col·laboració amb l'Institut Valencià d'Estadística o altres organismes que es consideren convenients.  
- Preparar compilacions de les disposicions vigents que afecten a la conselleria, proposar les refoses i revisions de textos legals que es consideren oportunes i tenir cura de les publicacions tècniques, periòdiques o no, de la conselleria.  
- Exercir la direcció de tot el personal de la conselleria i realitzar la inspecció de tots els serveis d?aquesta.  
- Qualsevol altra que li assignen les lleis i els reglaments.  
2. En cas d?absència o malaltia, el secretari general serà substituït pel Director General d'Obres Públiques o per la persona que el conseller designe.  
SECCIO SEGONA  
De les unitats que integren la Secretaria General  
Article 10  
La Secretaria General, per al desplegament de les funcions referides, s?estructura en les unitats següents:  
- Secretaria General Administrativa.  
- Gabinet Tècnic.  
- Servei Jurídic.  
Article 11  
1. A la Secretaria General Administrativa, amb el màxim rang administratiu, li corresponen les funcions pròpies de la gestió de tots els serveis generals de la conselleria, i en especial les següents:  
a) En matèria econòmico-financera i pressupostària, la programació econòmica, l'elaboració i gestió del pressupost, la coordinació interna i externa, fins i tot amb altres administracions públiques, dels programes d'inversió i actuacions. Elaboració i disseny d'informació econòmica de la conselleria i establiment de criteris de racionalitat en la gestió pressupostària.  
En matèria de coordinació tècnica, la supervisió dels projectes tècnics i la col·laboració en la constitució de borses per a prestació de serveis tècnics per professionals.  
b) En matèria d'organització i informàtica, establir criteris d'eficàcia i celeritat i aplicar-los a l'activitat dels serveis, procurant el seu correcte funcionament. Adoptar les mesures que conduesquen a la racionalització, simplificació, informatització i millora de la tramitació administrativa, de l'estructura i dels mitjans de treball, aplicant les noves tecnologies i desplegant les tècniques informàtiques.  
c) Impulsar i fer el seguiment de tots els expedients de la conselleria que impliquen despeses, tramitant aquells que no siguen competència d?altres dependències. Organitzar la documentació, l'arxiu, el registre general de documents i la informació al públic. Coordinar i aplicar criteris d?economia en l'adquisició de mobiliari i material no inventariables, i control de despeses corrents. Elevar propostes sobre instal·lacions i manteniment dels locals de la conselleria. Difondre la informació administrativa internament a la conselleria.  
d) En matèria de contractació i expropiacions, la gestió i la tramitació dels expedients relatius a expropiació, adquisició de béns i efectes, contractació d?obres, serveis i subministraments, concessió de subvencions i convenis de gestió d'inversions regulats pel Decret 35/1988, del 21 de maig, del Consell de la (Generalitat Valenciana.  
e) En matèria de personal, tenint en compte les seues necessitats, proposar i executar la política de personal de la conselleria, i també l'aplicació de normes i directrius internes. Tramitar la creació de llocs i modificacions del catàleg, selecció i provisió de llocs, situacions, jubilacions, baixes, permisos i llicències, règim jurídic, retributiu i disciplinari, incidències i control horari.  
2. Per a la realització de totes aquestes funcions i sense perjudici del suport del Servei Jurídic i, si escau, del Gabinet Tècnic, la Secretaria General Administrativa s'estructura en els serveis i unitats següents:  
- Divisió de Programació Econòmica i Projectes.  
- Servei d'Organització i Informàtica.  
- Servei de Gestió Administrativa.  
- Servei de Contractació i Expropiacions.  
- Servei de Personal.  
- Unitats d'actuació administrativa destacades en cada direcció general o territorial.  
Article 12  
La Divisió de Programació Econòmica i Projectes realitzarà les funcions descrites en l'apartat a) de l'article anterior, i per a això s'estructura en els serveis següents:  
- Servei Pressupostari, al qual correspon l'elaboració, el seguiment i l'anàlisi del pressupost, la gestió pressupostària -modificacions del pressupost i comptabilitat pressupostària- i la gestió econòmica d'ingressos i despeses en general.  
- Servei de Programació i Control d'Inversions, al qual correspon establir els marcs generals o específics de programació en col·laboració amb les direccions generals, aplicant criteris d?eficàcia econòmica de les inversions, i també el seu seguiment, especialment en aquells projectes amb finançament condicionat.  
- Servei de Coordinació i Supervisió de Projectes, al qual corresponen les funcions descrites en el segon paràgraf de l'apartat a) de l'article 11.1.  
En aquest servei s'integra l'Oficina de Supervisió de Projectes, que realitza especialment l'examen dels avantprojectes i projectes d'obra, i també de les seues modificacions, fins i tot en la seua comprovació aritmètica. Podran demanar els aclariments, ampliacions o rectificacions que considere oportunes per a l'esmena de defectes o esmenant-los ella mateixa, i vigila el compliment de les normes reguladores, tant tècniques com jurídiques en els citats documents.  
La competència de l'Oficina de Supervisió de Projectes abraça tot el territori de la Comunitat Valenciana en l'àmbit de les competències d'aquesta conselleria.  
El secretari general podrà destacar unitats de l'Oficina de Supervisió de Projectes en les direccions generals o territorials que ho requeresquen.  
Article 13  
El Servei d'Organització i Informàtica realitza les funcions descrites en l'apartat b) de l'article 11.1, i en especial l'anàlisi de processos i tasques administratives, propostes de millora, establiment de nous circuits, anàlisis funcionals de les aplicacions, disseny i normalització d'impressos i la logística de les comunicacions.  
Igualment realitza el desplegament, seguiment i control dels projectes informàtics de tota la conselleria, la seua implantació i manteniment; formació dels usuaris, assistència tècnica i coordinació de les distintes actuacions en aquestes matèries.  
Article 14  
El Servei de Gestió Administrativa realitza les funcions descrites en l'apartat c) de l'article 11.1 i, especialment totes les que tenen relació amb règim interior, coordinació administrativa, suport administratiu de la Junta de Compres i la coordinació, si escau, de les unitats d'actuació administrativa.  
Article 15  
El Servei de Contractació i Expropiacions realitza les funcions descrites en l'apartat d) de l'article 11.1 i en especial la confecció de plecs de condicions, fiances i documents contractuals, reversió d'expropiació efectuades, actuacions davant el Jurat Provincial d'Expropiació o tribunals competents. Així mateix l?elaboració d'informes i propostes de resolució i totes aquelles incidències que es puguen derivar dels expedients de contractació i expropiacions, curant la correcta aplicació de les normes legals vigents en tot el procés.  
Article 16  
El Servei de Personal realitza les funcions descrites en l'apartat c) de l'article 11.1 i especialment l'elaboració d'informes i propostes de resolució, impuls, tramitació i seguiment de tots els expedients propis d'aquesta matèria, inclosa la confecció i incidències de nòmines, i també la conservació i custòdia dels expedients personals.  
Article 17  
Si resultés necessari per a atendre els serveis generals de les direccions generals de la conselleria, podran crear-se unitats destacades de la Secretaria General Administrativa en els esmentats centres directius, i també en els òrgans territorials que ho necessiten.  
Article 18  
El Gabinet Tècnic és un òrgan pluridisciplinari d?estudi i prestació d'assessorament i assistència tècnica als òrgans de la conselleria, i especialment al conseller i al secretari general.  
Al Gabinet Tècnic li corresponen les funcions següents:  
a) Preparació i seguiment de l'activitat parlamentària de la conselleria.  
b) Elaboració de la memòria de la conselleria i preparació de les publicacions tècniques, periòdiques o no, d?aquesta, i també el manteniment d'un centre de documentació bibliogràfica i de biblioteca general sobre aquelles matèries d?interès per a la conselleria.  
c) Proposta i organització de congressos, seminaris i qualsevol altra activitat dirigida a difondre i fomentar temes d?interès d'aquesta conselleria.  
d) En matèria d'informes i estudis tècnics, elaborarà en cada moment els que siguen necessaris prestant suport al conseller i als directors generals.  
Article 19  
El Servei Jurídic, com a unitat específica en matèria jurídica integrada en la Secretaria General, té les funcions següents:  
a) En matèria de legislació, les d'elaborar les disposicions de caràcter general i circulars que emanen de la conselleria o l'emissió d'informes preceptius en els projectes de disposicions legislatives que elaboren les direccions generals, i també en aquelles que provinents d'altres conselleries hagen de ser sotmeses al Govern Valencià. La proposta de refosa i revisió de textos legals.  
b) En matèria de recursos, les d'elaborar informes sobre els recursos que s'interposen davant el conseller o altres òrgans de la conselleria i elaborar les propostes de resolució, si escau.  
c) En matèria de documentació i estudis jurídics, les d'elaborar compilacions de disposicions vigents i seguiment de la legislació estatal d'altres comunitats autònomes i de la Comunitat Econòmica Europea.  
d) En matèria d'actuacions judicials, en col·laboració amb el Gabinet Jurídic de la Presidència de la Generalitat, i sense perjudici de les atribucions que aquest òrgan té atribuïdes, li corresponen les funcions de relació amb els tribunals.  
e) La tramitació dels expedients que es produesquen amb motiu de les qüestions de competència i conflictes d'atribucions, i també la tramitació dels procediments relatius a la responsabilitat patrimonial de l'administració i nul·litats de ple dret. L?emissió d'informes i dictàmens jurídics quan ho sol·licite el conseller o altres òrgans de la conselleria.  
f) La tramitació de tots aquells convenis que subscriguen la Conselleria d'Obres Públiques, Urbanisme i Transports, tret dels d'encàrrec de gestió regulats pel Decret 35/1988, del 21 de març, del Consell de la Generalitat Valenciana.  
CAPITOL III De les direccions generals  
Article 20  
1. Les direccions generals son els òrgans directius que, sota la superior direcció del conseller, programen i executen la política de la conselleria i exerceixen les seues competències en les matèries del seu centre directiu.  
2. Són funcions dels directors generals:  
- Disposar de tot allò que concerneix al règim intern dels serveis de la seua direcció i resoldre els respectius expedients, quan no siga facultat privativa del conseller o del secretari general.  
- Dirigir i gestionar els serveis i resoldre els assumptes que li assigne aquest reglament o que el conseller els encomane.  
- Vigilar, fiscalitzar i supervisar el funcionament de totes les dependències al seu càrrec.  
- Proposar al conseller la resolució que estime procedent en assumptes que siguen de la seua competència i la tramitació dels quals correspon a la direcció general.  
- Establir el règim intern de les oficines que en depenguen.  
- Elevar anualment al conseller un informe sobre el funcionament, el cost i el rendiment dels serveis a càrrec seu, proposant les modificacions que li assignen les lleis, els reglaments o el conseller.  
- Resoldre els recursos interposats contra les resolucions dels serveis territorials.  
- Qualsevol altre que li assignen les disposicions legals i reglamentàries vigents.  
CAPITOL IV  
De la Direcció General d?Obres Publiques  
SECCIO PRIMERA  
De les funcions de la direcció general  
Article 21  
1. La Direcció General d'Obres Públiques és l'òrgan directiu de la Conselleria d'Obres Públiques, Urbanisme i Transports que, sota la superior direcció del conseller, programa i executa la política de la conselleria i exerceix les seues competències en matèria de ports i costes, carreteres i obres hidràuliques.  
2. Són funcions de la Direcció General d'Obres Públiques:  
-. Elaborar propostes de planificació, programes d'inversió i pressupostos i també el, control i ajust d?aquests.  
- Gestionar, supervisar i controlar les obres i serveis inclosos en els corresponents programes d?actuació.  
- Promoure els estudis i la normativa tècnica relacionada amb les matèries de la seua competència.  
- La planificació i la construcció de nova infrastructura portuària que no siga d?interès general i la inspecció de l'organisme autònom Gerència de Ports, que explota els ports de la Generalitat Valenciana, i la tutela de les instal·lacions portuàries construïdes i explotades en règim de concessió. Li correspon també la formulació d'estudis i plans d'ordenació del litoral i l'autorització dels vessaments a la mar.  
- La planificació, la construcció, la gestió, l'explotació, la conservació i la senyalització de la xarxa de carreteres de la seua titularitat, i també les altres funcions que li atribueix la legislació sobre carreteres.  
- La planificació, la construcció, la conservació i l'explotació de la infrastructura hidràulica d?interès general comunitari i la cooperació amb els ens locals en la planificació i construcció d'obres de proveïment, sanejament i canalització, i també la participació en els òrgans de govern, planificació i gestió per a l'administració dels recursos hidràulics de la Comunitat Valenciana, previstos en la Llei 29/1985, del 2 d'agost, d'Aigües.  
- Les funcions en relació amb la protecció civil assignades pel Decret 84/1986, del 8 de juliol, i el Decret 19/1988, del 8 de febrer, del Consell de la Generalitat Valenciana.  
- Les que en un futur pogués encomanar-li el titular de la conselleria, per delegació de les pròpies o per desplegament i complement de la normativa vigent.  
Article 22  
Es competència del Director General d'Obres Públiques, sense perjudici del que disposa l'article 20:  
- Atorgar les aprovacions, autoritzacions i concessions que escaiguen per aplicació de la Llei de Ports de 1928, la Llei 55/1969, del 26 d'abril, de Ports Esportius, i la Llei 22/1988, del 28 de juliol, de Costes, en els ports que hi ha que no siguen d?interès general.  
- Exercir la vice-presidència del comitè de direcció de la Gerència de Ports i elevar per a l'aprovació les tarifes, els cànons, els emprèstits i l'alienació d'actius, plantilles i programes d'inversió que propose l'esmentat organisme, tot això d'acord amb la Llei 3/1987, de 23 d'abril, sobre règim de gestió dels ports de la Generalitat Valenciana.  
SECCIO SEGONA  
De les unitats que integren la direcció general  
Article 23  
Per al desplegament de les seues funcions, la Direcció General d'Obres Públiques s?estructura en les unitats següents:  
- Divisió de Ports i Costes.  
- Divisió de Carreteres.  
- Divisió de Recursos Hidràulics.  
- Servei de Suport Tècnic.  
Article 24  
1. Les divisions de ports i costes, de carreteres i de recursos hidràulics són unitats intermèdies entre el director general i els diferents serveis de la direcció general i exerceixen cadascuna les funcions encomanades en les matèries respectives. Especialment, s'encomana a les divisions l'execució, la gestió i el control dels plans i programes d'actuació; la proposició de programes, projectes, obres i contractes que despleguen els objectius establerts pel director general, i també la direcció i la inspecció de les obres corresponents.  
2. Al capdavant de cada una de les esmentades unitats es troba un cap de divisió, que coordinarà i desplegarà les funcions pròpies de la divisió i les que pogués delegar-hi el director general.  
Article 25  
La Divisió de Ports i Costes consta dels serveis següents:  
- Servei de Ports, al qual corresponen les funcions de planificació dels ports que no siguen d?interès general, l'ordenació de les zones de servei, la redacció de projectes de nova infrastructura i la direcció, la supervisió i el control de les obres programades.  
En relació amb els ports de la Generalitat Valenciana adscrits a la Gerència de Ports, li corresponen les funcions d'inspecció i informe de les propostes realitzades per aquest organisme, actuant com a oficina supervisora de projectes dels documents tècnics elaborats per aquella.  
- Servei de Costes, al qual correspon l'elaboració dels estudis i plans d'ordenació del litoral, els informes preceptius sobre matèries reservades a l'administració de l'Estat que estableix la Llei de Costes, la tramitació i informe d'autorització de vessaments al mar, i les funcions de vigilància i inspecció dels esmentats vessaments i la qualitat de l'aigua de la mar.  
Article 26  
La Divisió de Carreteres consta dels següents serveis:  
- Oficina del Pla de Carreteres, a la qual corresponen les funcions de desplegament i seguiment del Pla de Carreteres de la Comunitat Valenciana, i també la seua coordinació amb unes altres institucions; la formulació de les propostes de programació anual o plurianual de les inversions; la gestió dels plans específics, projectes i estudis derivats d'aquest; l'elaboració de la normativa bàsica; i la coordinació entre la planificació viària i la planificació urbanística i territorial. L?àmbit territorial n'és la Comunitat Valenciana.  
- Servei de Construcció, al qual correspon la gestió integral d'aquelles actuacions que, pel seu caràcter estratègic, li encomane el cap de la divisió; les seues funcions aniran encaminades a la gestió i control de les obres i les seues incidències i al control d'aquells convenis que s?estime convenient. El seu àmbit territorial és la Comunitat Valenciana.  
- Servei de Seguretat Vial, al qual corresponen les funcions encaminades a millorar la seguretat vial de les carreteres, en allò que fa referència a l'anàlisi, el diagnòstic i la planificació d'actuacions, i també el desplegament i coordinació amb unes altres institucions; els aspectes relatius a la gestió i informació de la carretera, els seus elements patrimonials i els seus serveis complementaris pel que fa a l'estat, l'ús i el funcionament, especialment la coordinació en matèria de protecció civil amb les altres institucions. El seu àmbit territorial és la Comunitat Valenciana.  
Article 27  
La Divisió de Recursos Hidràulics consta dels serveis següents:  
- Servei de Planificació, al qual corresponen les funcions d'elaboració, gestió i programació dels plans i estudis relacionats amb els serveis i infrastructures hidràuliques de caràcter urbà a la Comunitat Valenciana. Li correspon també la realització dels treballs i estudis sobre planificació hidrològica en desplegament de la legislació sobre aigües, i també coordinar la relació institucional de la Generalitat Valenciana amb els òrgans de govern, gestió i planificació dels organismes de la conca de l'Ebre, Xúquer i Segura.  
- Servei de Projectes, al qual correspon la gestió i la supervisió dels projectes d'infrastructura hidràulica urbana.  
- Servei de Construcció, al qual corresponen les funcions de direcció, supervisió i control, certificació i proposta de modificació, si escau, de les obres d'infrastructura hidràulica, i també el control de la normativa vigent en matèria de seguretat i higiene en el treball i impacte ambiental.  
Article 28  
El Servei de Suport Tècnic és la unitat d?assistència, assessorament i suport immediat al director general i a les altres unitats de la direcció general. S'ocupa de totes aquelles tasques encomanades pel director general i, específicament, de les següents:  
a) Elaboració i proposta d'informes i memòries referents a la formulació i seguiment dels plans, programes d'actuació i. projectes a càrrec de la direcció general.  
b) Preparació i seguiment de les reunions de treball del director general amb institucions i ciutadans, i també de les seues assistències a consells i comissions dels quals forme part.  
c) En cooperació amb el Servei Jurídic de la conselleria, la redacció de propostes legislatives, instruccions i circulars, i també assessorament jurídic als serveis tècnics de la direcció general.  
d) Suport a les unitats de la direcció general en matèria de documentació, estudis, plans i programes en coordinació amb el Gabinet Tècnic de la conselleria.  
CAPITOL V  
De la Direcció General d'Urbanisme i Ordenació Territorial  
SECCIO PRIMERA  
De les funcions de la direcció general  
Article 29  
La Direcció General d'Urbanisme i Ordenació Territorial és l'òrgan directiu de la Conselleria d'Obres Públiques, Urbanisme i Transports que, sota la superior direcció del conseller, programa i executa la política de la conselleria i exerceix les seues competències en matèria d'ordenació del territori i urbanisme.  
Les funcions de la Direcció General d'Urbanisme i Ordenació Territorial són les següents:  
1. L?exercici de la política territorial, mitjançant el desplegament dels instruments d'ordenació del territori definits en la Llei de la Generalitat Valenciana 6/1989, de 7 de juliol.  
2. La definició, supervisió i tutela del desplegament dels instruments d?ordenació territorial, i també la seua execució.  
3. La cooperació i coordinació amb les distintes administracions públiques amb intervenció o incidència territorial en funció de les seues respectives competències, i també la difusió i conscienciació pública referida als problemes territorials de la Comunitat Valenciana.  
4. La definició i programació de la política del sòl i ordenació urbana.  
5. La supervisió, la tutela i el foment de l'activitat urbanística en tot el territori de la Comunitat Valenciana.  
6. La proposta d'elaboració dels plans d'urbanisme.  
7. La redacció d?estudis, plans i projectes que li encomane l'autoritat competent.  
8. La cooperació amb entitats urbanístiques de l'administració central, local o institucional i privades.  
9. Les que en el futur pogués encomanar-li el titular de la conselleria, per delegació de les pròpies o per desplegament i complement de la normativa vigent.  
SECCIO SEGONA  
De les unitats que integren la direcció general  
Article 30  
La Direcció General d'Urbanisme i Ordenació Territorial, per al desplegament de les funcions que té atribuïdes, s?estructura en els serveis següents:  
- Servei de Coordinació Territorial.  
- Servei de Cooperació i Gestió Urbanística.  
- Servei d'Informació i Divulgació Territorial.  
- Servei d'Ordenació Territorial.  
Article 31  
El Servei de Coordinació Territorial realitza les funcions de:  
a) Supervisió i coordinació de les actuacions que en matèria urbanística es despleguen en els serveis territorials.  
b) Elaboració dels informes, estudis i anàlisis que calguen per a la determinació de criteris i directrius de política urbanística i adequació d?aquesta amb les distintes administracions competents en la matèria, i en especial les referides a temes d'ordenació territorial.  
c) Redacció d'instruccions i circulars en matèria de planejament i disciplina urbanística.  
d) Redacció de propostes legislatives en actuació integrada i coordinada amb el Servei Jurídic de la conselleria, i també l'assessorament en legislació i jurisprudència.  
Article 32  
El Servei de Cooperació i Gestió Urbanística realitza les funcions de:  
a) Cooperació amb les diferents administracions públiques i, especialment, amb l'administració local, en matèria urbanística i assessorament general.  
b) Redacció i/o direcció de plans, projectes i instruments de gestió urbanística.  
c) Divulgació de directrius, normes i instruccions en matèria urbanística.  
Article 33  
El Servei d'Informació i Divulgació Territorial exerceix les funcions de:  
a) Creació, manteniment i gestió de l'arxiu documental i cartogràfic.  
b) Creació, manteniment i gestió d'un sistema d'informació territorial per a la seua aplicació en els processos d'anàlisi, planificació i control.  
c) Difusió i divulgació de la informació territorial.  
Article 34  
El Servei d'Ordenació Territorial realitza l'elaboració dels . treballs d'anàlisi, diagnòstics i planificació corresponent amb els instruments previstos en la Llei d'Ordenació del Territori i normativa de desplegament.  
CAPITOL VI  
De la Direcció General de Transports  
SECCIO PRIMERA  
De les funcions de la direcció general  
Article 35  
La Direcció General de Transports és l'òrgan directiu de la Conselleria d'Obres Públiques, Urbanisme i Transports que, sota la superior direcció del conseller, programa i executa la política de la conselleria i exerceix les seues competències en matèria de transports.  
Són funcions de la Direcció General de Transports:  
1. Elaboració de les propostes de planificació i coordinació intermodal de l'oferta de transport en l'àrea de la Comunitat Valenciana.  
2. Gestió administrativa de l'ordenació i explotació dels serveis de transports en aplicació de la legislació vigent.  
3. Inspecció dels serveis de transport i aplicació de les previsions legals en matèria sancionadora.  
4. Elaboració dels plans d'inversions relatius a les actuacions que es proposen com a- conseqüència de la planificació i coordinació. del transport.  
5. Exercir les accions que calguen per a l'adequació de la política de transports amb la de les distintes administracions competents en la matèria.  
6. Elaboració de programes i informes de tot el que faça referència a l'àrea de la seua competència.  
7. Promoure la legislació necessària sobre les matèries de la seua competència.  
8. Les que en el futur pogués encomanar-li el titular de la conselleria, per delegació de les pròpies o per desplegament i complement de la normativa vigent.  
SECCIO SEGONA  
De les unitats que integren la direcció general  
Article 36  
La Direcció General de Transports, per al desplegament de les seues funcions, s'estructura en les unitats següents:  
- Divisió d'Infrastructura del Transport.  
- Servei d?Administració del Transport.  
- Servei d'Inspecció i Sanció.  
- Servei de Planificació.  
- Servei d?Arbitratge.  
Article 37  
1. La Divisió d'Infrastructura del Transport, unitat intermèdia entre el director general i els serveis que s'hi integren, realitza les funcions de planificació i execució de les inversions de la Direcció General de Transports i aquelles que es deriven de la relació que correspon a la direcció general amb les empreses de transport per ferrocarril.  
2. La Divisió d'Infrastructura del Transport està integrada pels serveis següents:  
- Servei de Projectes, al qual correspon la preparació i desplegament d'actuacions necessàries per a la redacció dels projectes i la seua aprovació posterior, la direcció, les modificacions i les incidències, d'acord amb la programació existent.  
- Servei d'Obres, al qual correspon la preparació i desplegament de les actuacions necessàries per a l'execució de les obres incloses en els programes de la direcció general, la seua direcció, les modificacions i la liquidació.  
Article 38  
El Servei d?Administració del Transport duu a terme les funcions següents:  
a) L?informe i la proposta de resolució, si escau, d'expedients en l'àrea del transport per carretera que excedesquen de les competències resolutives assignades als serveis territorials de transports.  
b) Estudi i assessorament sobre les matèries de la seua competència en els aspectes normatiu i reglamentari, d'assistència en la coordinació de les polítiques de transport entre les distintes administracions i de coordinació administrativa dels serveis territorials.  
Article 39  
El Servei d'Inspecció i Sanció duu a terme l'impuls, la planificació i el control de l'actuació inspectora de la direcció general en relació amb la normativa vigent en matèria de transport, i també les funcions que en matèria de sancions es deriven de l'esmentada actuació.  
Article 40  
El Servei de Planificació porta a terme la redacció o la direcció dels estudis i anàlisis sectorials, i també aquelles comeses de caràcter tècnic que se li encomanen en suport de la resta dels serveis de la direcció general. Recopilarà, arxivarà i formarà un centre de documentació tècnica i estadística.  
Article 41  
El Servei d?Arbitratge exerceix la direcció i coordinació de les juntes arbitrals del transport de la Comunitat Valenciana en les funcions que estableix la legislació vigent, i qualsevol altres d'arbitratge i procediment que li assigne el director general.  
CAPITOL VII  
De la Direcció General d?Arquitectura i Habitatge  
SECCIO PRIMERA  
De les funcions de la direcció general  
Article 42  
La Direcció General d?Arquitectura i Habitatge és l'òrgan directiu de la Conselleria d'Obres Públiques, Urbanisme i Transports que, sota la superior direcció del conseller, programa i executa la política de la conselleria i exerceix les seues competències en matèria de patrimoni arquitectònic i residencial i control de la qualitat de l'edificació.  
Són funcions de la Direcció General d?Arquitectura i Habitatge:  
1. Planificació, gestió i realització d'actuacions en matèria de: patrimoni residencial i urbà; habitatges de promoció pública, tant de nova planta com rehabilitades; dotacions, immobles i equipaments comunitaris de caràcter públic; àrees urbanes i rurals de valor singular arquitectònic i urbanístic en l'àmbit de la comunitat autònoma.  
2. Planificació, foment, seguiment i qualificació, si escau, d'habitatges de nova planta, tant de protecció oficial com lliures, de promoció privada, i també rehabilitació d'habitatges i dotacions de promoció privada.  
3. Conservació i administració del patrimoni residencial i urbà de promoció pública.  
4. Redacció de la legislació i la normativa necessària per al desplegament de les mesures de protecció, foment, disseny i promoció de la qualitat de l'edificació, en totes aquelles matèries de la seua competència.  
5. La programació de les actuacions de control de la qualitat de l'edificació i la seua execució, i de la tramitació i resolució d'expedients administratius derivats de la seua infracció.  
6. Les funcions atribuïdes per la legislació vigent en matèria d'habitatges de protecció oficial.  
7. Les que en el futur pogués encomanar-li el titular de la conselleria, per delegació de les pròpies o per desplegament i complement de la normativa vigent.  
SECCIO SEGONA  
De les unitats que integren la direcció general  
Article 43  
1. La Direcció General d?Arquitectura i Habitatge, per al desplegament de les seues funcions, s?estructura en les unitats següents:  
- Divisió de Promoció Pública  
- Divisió de Promoció Privada  
- Divisió de Normativa Tècnica i Control de Qualitat.  
- Servei de Suport Tècnic.  
2. Al capdavant de cadascuna de les divisions es troba un cap de divisió, el qual, amb dependència orgànica del director general, coordinarà i desplegarà les funcions pròpies de la divisió i les que pogués delegar-li el director general.  
Article 44  
1. La Divisió de Promoció Pública realitza la planificació, programació econòmica, proposta d'aprovació de projectes i reformats, gestió i execució de totes les actuacions que es realitzen en relació amb les funcions contingudes en l'article 42.1 d'aquest reglament.  
Concretament tindrà les funcions següents:  
a) Supervisió i proposta d'aprovació de projectes de construcció d'habitatges de protecció oficial de promoció pública i altres obres públiques que corresponguen a la Direcció General d?Arquitectura i Habitatge.  
b) Proposta de pròrroga del termini d'execució de les obres de construcció d'habitatges de protecció oficial de promoció pública i altres obres públiques de la Direcció General d?Arquitectura i Habitatge.  
c) Propostes d'aprovació de reformats de projectes d'habitatges de promoció pública i de les altres obres públiques que corresponen a la Direcció General d?Arquitectura i Habitatge.  
d) Propostes de contractació per a la redacció de projectes i la direcció d'obres a arquitectes superiors i arquitectes tècnics o aparelladors, amb l'autorització prèvia de la Direcció General d?Arquitectura i Habitatge.  
Així mateix atendrà al foment, suport i seguiment de l'activitat dels promotors públics d'habitatge, tant per a la promoció d?habitatge públic com per a les actuacions de renovació urbana, i a la conservació i administració del patrimoni residencial i urbà.  
e) Preparació i seguiment dels convenis de la Generalitat Valenciana en matèria d'arquitectura i habitatge.  
2. Estarà integrada pels serveis següents:  
- Servei de Projectes i Obres, al qual correspon la programació, preparació, tramitació, control i seguiment dels projectes en tots els seus aspectes i l'execució d?obres directament o a través de subvencions, i també, si s'escau, la supervisió tècnica dels projectes, i per això podrà actuar com a unitat destacada de l'Oficina de Supervisió de Projectes de la conselleria.  
- Servei de Gestió Immobiliària i de Promotors Públics, al qual correspon la preparació d'actuacions, seguiment, tramitació, gestió i execució, si s?escau, de les funcions següents: valoració, compra i expropiació de terrenys; promoció d'habitatges en règim especial per promotors públics; actuacions protegibles en matèria de sòl i habitatge promogudes per altres organismes públics en virtut de convenis; actuacions de renovació urbana; proposta de concessió de subvencions legalment establertes en l'àmbit dels apartats anteriors.  
Així mateix, exercirà funcions d'assessorament tècnic i suport a la gestió dels promotors públics en totes les matèries de la seua competència.  
Article 45  
La Divisió de Promoció Privada realitza la supervisió, aprovació i qualificació de projectes de promoció privada, i les rehabilitacions d'immobles de promoció privada, i també la gestió financera, subvencions personals, subsidi d?interès, actuacions en matèria de fiscalia i totes aquelles matèries relatives a la promoció privada acollides als diferents règims de protecció oficial.  
Estarà integrada pels serveis següents:  
- Servei de Seguiment, al qual correspon l'establiment de criteris generals i la coordinació de les actuacions desplegades pels serveis territorials de la conselleria en matèria de qualificacions provisionals i definitives, certificats de rehabilitació, recursos, fiances i altres actuacions que siguen competència de la conselleria en aquestes matèries.  
- Servei de Finançament, al qual correspon l'establiment de criteris generals i la coordinació de les actuacions desplegades pels serveis territorials de la conselleria en matèria financera, subsidi d?interès, subvencions personals i altres actuacions sobre les quals la conselleria tinga competència en aquestes matèries.  
Article 46  
La Divisió de Normativa Tècnica i Control de Qualitat duu a terme la programació i l'elaboració de la normativa d'habitabilitat, disseny i qualitat en l'edificació, i també la inspecció del compliment de la normativa comunitària, estatal i autonòmica, tant en els projectes com en l'execució de les obres, a través de la programació de les actuacions de control de qualitat.  
Igualment li correspon, en concurrència amb l'administració de l'estat, l'homologació de laboratoris, elaboració de models de funcionament dels òrgans, i organitzacions de control de qualitat i definició del nivell d'inspecció; programació i inspecció d'estudis i formació d?especialistes en matèria d'edificació en coordinació amb organismes i entitats relacionades amb aquesta matèria en l'àmbit de la comunitat autònoma. Està integrada pels serveis següents:  
- Servei de Normativa Tècnica, al qual correspon la redacció i el seguiment de les normes de disseny, qualitat i habitabilitat aplicables a l'edificació en general, i als edificis residencials en particular.  
- Servei de Qualitat d'Edificació, al qual correspon la coordinació de les actuacions de control de la qualitat d'obres de qualificació i del seguiment d'aquestes. El seguiment de les inspeccions per a l'homologació de laboratoris de control de la qualitat i la realització d'estudis de suport per a la redacció de normativa d?assajos i programes d'investigació aplicada de materials i processos. La coordinació i el seguiment de les activitats dels laboratoris de control de la qualitat de l'edificació.  
Article 47  
1. El Servei de Suport Tècnic exerceix les funcions de suport i assessorament tècnic del director general i de les altres unitats del centre directiu. S'ocupa de totes aquelles tasques encomanades pel director general, i específicament de:  
a) Elaboració de propostes, informes i memòries referents a la formulació i seguiment dels plans i projectes a càrrec de la direcció general.  
b) El seguiment i control tècnic dels plans i programes d'actuació.  
c) Avaluació tècnica de sistemes administratius i d'assignació de recursos.  
d) Seguiment i preparació de les reunions de treball del director general amb institucions i ciutadans, i també de les seues assistències a consells i comissions dels quals forme part.  
e) Suport tècnic a la resta d'unitats de la direcció general en matèria de documentació, estudis, plans i programes.  
Article 48  
1. Els patronats provincials per a la millora de l'habitatge rural d'Alacant, de Castelló i de València, anomenats actualment patronats provincials per a la millora del medi rural, s'adscriuen a la Direcció General d?Arquitectura i Habitatge, i estaran regits per una única junta rectora composta pels membres següents:  
President: el Conseller d'Obres Públiques, Urbanisme i Transports o persona en qui delegue.  
Vocals:  
- Un representant, amb rang almenys de director general, de les conselleries d'agricultura i Pesca, Sanitat i de Consum, i Cultura, Educació i Ciència.  
- El Director General d?Administració Local de la Conselleria d?Administració Pública.  
- Un diputat de cadascuna de les tres diputacions de la Comunitat Valenciana.  
- El Director General d?Arquitectura i Habitatge de la Conselleria d'Obres Públiques, Urbanisme i Transports, que serà el president en cas que no assistesca el conseller sense que s'haja realitzat una delegació expressa.  
- El cap dels serveis territorials d'arquitectura i habitatge de la Conselleria d'Obres Públiques, Urbanisme i Transports d'Alacant, Castelló i València, que actuarà amb veu però sense vot. Un d'aquests actuarà com a secretari, a proposta del conseller.  
2. En les sessions de la junta rectora podran tractar-se indistintament assumptes relatius a qualsevol dels, patronats.  
Article 49  
1. Les funcions de les unitats administratives dels patronats seran exercides sota la dependència del cap dels serveis territorials de la Direcció General d?Arquitectura i Habitatge.  
2. Els informes a què fan referència els articles 8.1 i 12.2 i 3 del Reial Decret 2683/1980, del 21 de novembre, seran emesos pels òrgans competents de la Conselleria d'Obres Públiques, Urbanisme i Transports.  
TITOL III  
Dels serveis territorials  
Article 50  
1. Els serveis territorials són l'expressió organitzativa del principi de desconcentració que regeix en l'activitat de la conselleria i tenen competències només sobre el seu àmbit territorial. Actualment hi ha els serveis territorials de carreteres, territorial, transports i arquitectura i urbanisme i ordenació habitatge, a Alacant, Castelló i València.  
2. Els serveis territorials, integrats en la Conselleria d'Obres Públiques, Urbanisme i Transports, tindran al seu càrrec la gestió, el desplegament, l'assessorament i el control de les matèries pròpies en les seus respectius àmbits territorials. Al capdavant de cada servei territorial de les direccions generals esmentades hi haurà un cap de servei, el qual dependrà del director general corresponent.  
Article 51  
Els serveis territorials de carreteres exerceixen les funcions que els delegue el Secretari General o el Director General d'Obres Públiques i, concretament ,en els seus respectius àmbits territorials, les següents:  
a) La redacció de projectes i la gestió i control de les obres que se'ls encomane.  
b) El manteniment, la conservació i la vigilància de la xarxa de carreteres autonòmica i de les seues instal·lacions i elements patrimonials annexos.  
c) La gestió del parc de maquinària i de vehicles, tallers, laboratoris i altres instal·lacions.  
d) Els treballs relatius a la defensa de les carreteres en situacions d?emergència o extraordinàries.  
e) La formulació de propostes d'autorització i llicències la resolució de les quals siga competència del director general en relació amb les activitats que es despleguen en la carretera i en les seues zones d'afecció.  
Article 52  
Els serveis territorials d'urbanisme i ordenació territorial exerceixen les funcions que hi delegue el secretari general o el Director General d'Urbanisme i Ordenació Territorial i en especial les següents:  
Aplicació i control, en els seus àmbits respectius, del planejament, gestió i disciplina urbanística, i també dels instruments d'ordenació territorial, d'acord amb els criteris i les directrius que marque la direcció general. Exerceixen administrativament i funcionalment les tasques encomanades a les secretaries permanents de les comissions territorials d'urbanisme.  
Article 53  
Corresponen als serveis territorials de transports les funcions que hi delegue el secretari general o el Director General de Transports i, en concret, en l'àmbit territorial de les seues respectives províncies s'atribueixen les funcions següents:  
a) Expedició, anul·lació, suspensió i rehabilitació d'autoritzacions de transports.  
b) Autoritzacions de modificacions concessionals en la tramitació de les quals no hi haja hagut oposició de persones afectades, tret de les modificacions d'itineraris i supressió d'expedicions.  
c) Autoritzacions d'activitats auxiliars i complementàries del transport.  
d) Autoritzacions provisionals d'ampliació de transports regulars de viatgers o de nous serveis en què hi haja urgència justificada.  
e) Certificacions sobre dades que hi ha en els arxius i compulsa de documents.  
f) Autoritzacions de transports de pesos o dimensions excepcionals.  
Article 54  
1. Els serveis territorials d'arquitectura i habitatge exerceixen les funcions que hi deleguen el secretari general i el Director General d?Arquitectura i Habitatge en les matèries pròpies d?aquest centre directiu dins de l'àmbit territorial de cada província.  
2. Exerceixen les funcions d'assessorament jurídic immobiliari en matèria de propietat horitzontal, arrendaments urbans, cooperatives i altres semblants relacionats amb l'habitatge, per tal de facilitar aquesta informació a tots els ciutadans, independentment que siguen o no propietaris d'habitatges, segons que disposa el Decret 16/1991, del 21 de gener, del Consell de la Generalitat Valenciana.  
3. Els són atribuïdes les facultats de tramitació i proposta de resolució de les funcions i competències en matèria de patrimoni arquitectònic, control de la qualitat de l'edificació i habitatge que tinga la Conselleria d'Obres Públiques, Urbanisme i Transports.  
Article 55  
S'atribueixen als caps dels serveis territorials d?Arquitectura i habitatge les facultats següents:  
a) Qualificació provisional i definitiva d'habitatges de protecció oficial de promoció privada i de promoció pública.  
b) Certificat de rehabilitació lliure i qualificació provisional i definitiva d'obres de rehabilitació protegida.  
c) Desqualificació d'habitatges de protecció oficial i d'obres de rehabilitació.  
d) Modificació de qualificacions definitives.  
e) Aprovació de reformats de projectes d'habitatges de protecció oficial de promoció privada.  
f) Autorització per a realitzar obres de modificació, reforma i 'millora d'habitatges de protecció oficial de promoció privada.  
g) Concessió de pròrroga del termini d?execució de les obres de construcció d'habitatges de protecció oficial de promoció privada.  
h) Autorització als promotors per a percebre quantitats a compte del preu dels habitatges de protecció oficial.  
i) Resolucions sobre cèdules d'habitabilitat.  
j) Resolució sobre habitabilitat dels habitatges lliures.  
k) Canvis de titularitat i de la destinació dels habitatges de protecció oficial de promoció privada.  
l) Incoació i resolució d?expedients sancionadors en matèria d'habitatge, amb les facultats d'imposició de sancions econòmiques dins dels límits imposats per la legislació vigent.  
ll) Resolucions per a avançar el pagament de la part del preu ajornat dels habitatges subvencionats i autoritzar la venda dels habitatges subvencionats i grup I.  
DISPOSICIO DEROGATORIA  
Mitjançant aquest decret són derogats el Decret 158/1987, del 21 de setembre, el Decret 67/1988, del 9 de maig, el Decret 10/1989, del 13 de febrer, el Decret 86/1989, del 12 de juny, el Decret 150/1989, del 16 d?octubre, i el Decret 57/1990, del 26 de març, tots del Consell de la Generalitat Valenciana, i les altres disposicions del mateix rang o inferior que s'oposen al que disposa aquest decret.  
DISPOSICIONS FINALS  
Primera  
El Conseller d'Obres Públiques, Urbanisme i Transports dictarà les disposicions que calguen per al desplegament del que estableix aquest decret, amb l'informe previ de les conselleries d'Economia i Hisenda i d?Administració Pública.  
Segona  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
València, 15 d'abril de 1991.  
El President de la Generalitat Valenciana,  
JOAN LERMA I BLASCO  
El Conseller d'Obres Públiques, Urbanisme i Transports, EUGENIO BURRIEL DE ORUETA


Còpia Permalink ELI